নতুন দিল্লীঃ কিছুদিন আগেয়ে উন্নত প্ৰদৰ্শনৰ অভাৱৰ বাবে তীব্ৰ সমালোচনাৰ সন্মুখীন হৈছিল ৰিয়ান পৰাগ। সঞ্জয় মাঞ্জেকাৰ, আকাশ চোপ্ৰাৰ উপৰি দক্ষিণ আপ্ৰিকাৰ বেগী বলাৰ ডেল ষ্টেইনৰ দৰে অভিজ্ঞ ক্ৰিকেটাৰো ৰিয়ান পৰাগক লৈ সৰব হৈ পৰা দেখা গৈছিল। আনকি নাচোন বাগোনৰ বাহিৰে দলৰ বাবে একো কৰিব নোৱাৰা ৰিয়ানক দলত অন্তৰ্ভুক্ত কৰাৰ কোনো যুক্তি নাই বুলিও কৈছিল ডেল ষ্টেইনে। ইফালে ৰিয়ান পৰাগৰ স্থানত শিৱম ডুবেক দলত অন্তৰ্ভুক্ত কৰাৰ কথা সদৰী কৰিছিল আকাশ চোপ্ৰাই। কিন্তু সমালোচনাৰ ধুমুহাক নেওচি কিদৰে প্ৰত্যাৱৰ্তন কৰিব পাৰি সেয়া ৰিয়ানে জানে, বুজে।